דון לני-גבאי

דּוֹן לֶנִי־גַּבַּאי (נולדה ב-21 בדצמבר 1986) היא שחקנית, מנחה ומדבבת ישראלית.

ביוגרפיה
נולדה בשם דון טאוס לני בתל אביב על שמה של סבתה. בתה של השחקנית והמדבבת יפה גבאי. לה אחות צעירה, טומיקה לני-גבאי, גם היא מדבבת ושחקנית, ושני אחים גדולים.

 קריירה 
לני-גבאי החלה את קריירת המשחק שלה בגיל ארבע, אז שיחקה בהצגה בתיאטרון הילדים של אמה. באותה תקופה גם החלה קריירת דיבוב. בגיל שבע גילמה את הדמות הראשית, יעל, בהצגת הילדים "הבית של יעל". בנעוריה המשיכה לגלם תפקידים בהצגות שונות בתיאטרון עד גיל 16, וכן עסקה בדיבוב תוכניות טלוויזיה וסרטים מצוירים, בהן "ויטץ'" (את הדמות אירמה), "בובובו-בו בו-בובו" (את הדמות ביוטי), "פוקימון" (את הדמות מיי), "דיג'ימון" (דמויות שונות), "בובספוג מכנסמרובע" (את הדמות פרל), "סופר פיג" (את הדמות פרודנס פלום) ו"שאמן קינג" (את הדמות אופצאצ'ו).

בגיל 17 התקבלה למכינת הנוער בבית הספר למשחק ניסן נתיב. כשנתיים לאחר מכן, בשנת 2005 פרצה לתודעה עם תפקיד ראשי בסדרה "השמיניה", שם גילמה את רוני מלכי, במשך חמש עונות.

את שירותה הצבאי עשתה כמש"קית ת"ש. במהלכו, בשנת 2006 שילבה הופעה בפסטיגל פנטזיה עם השיר "שלוש חברות", בעונה השלישית של הסדרה "השמיניה" ובשנת 2007 אף החלה לעבוד כמנחה בערוץ הילדים. בשנת 2008 השתתפה ב"תפוס ת'פסטיגל" וזכתה יחד עם המנחה טל מוסרי במקום הראשון, בשירם "ראש בראש". במקביל לעבודתה בערוץ שיחקה בתוכנית "כוונות טובות" ששודרה בערוץ 2, וכן בתפקידי משנה בסדרות ערוץ הילדים "הפיג'מות" ו"האי". בשנה זו שיחקה גם בסרט המוזיקלי "היא לא תדע" ששודר בערוץ הילדים, הסרט מבוסס על שיריו של דני סנדרסון.

ב-2009 הופיעה בסדרות ערוץ הילדים כגון "האחים דה גמה", "מנדלבאום בלש פרטי" ובמופעי הקיץ של "עיר ערוץ הילדים". באותה שנה השתתפה ב"פסטיבל שירי הילדים" והמשיכה להנחות בערוץ הילדים. בין השאר הנחתה ב-2010 את התוכנית "המלאכיות של צ'ובה" בערוץ הילדים, לצד עדי הימלבלוי. ב-2011 שיחקה לצד יון תומרקין, טל מוסרי, רוני דואני ומיקי קם במחזמר לחנוכה המבוסס על הסרט "שכחו אותי בבית".

בתחילת ינואר 2012 פרשה מערוץ הילדים לאחר כחמש שנים בערוץ. באותה שנה השתתפה במחזמר לחנוכה המבוסס על הספר "מסביב לעולם בשמונים יום", לצד אריה מוסקונה ויוליה פלוטקין. באותה שנה גם השתתפה בשעשועון "לעוף על המיליון" בערוץ 10.

ב-2013 דיבבה את דמותה של שגית, בסדרת הילדים "שגית המושגית", ששודרה בערוץ הראשון.

ב-2014 החלה להנחות את התוכנית "אולפן הילדים" בערוץ 20.

בסוף 2016 הנחתה את התוכנית "הכיתה של ישראל" בערוץ Zoom. במקביל גילמה את דמותה של מולאן בהצגה לילדים "האגדה על מולאן" בתיאטרון אורנה פורת ושיחקה גם בהצגה "מורה לחיים".

ב-2019 דגמנה לחברת ההלבשה התחתונה "פמינה", לצידן של עדי הימלבלוי והילה סעדה.

ב-2021 היא דיבבה לעברית את זואי בסרט האנימציה "ברבי: יחידת הריגול".

ב-2023 החלה לקריין ולפרסם סדרות בערוץ ניקלודיאון.

חיים אישיים
ממוזער|סינמטק עם אמה יפה גבאי
לני-גבאי ניהלה מערכת יחסים במשך שלוש שנים עם השחקן יפתח קרזנר לצידו הנחתה בערוץ הילדים.

ב-2019 נישאה לעופר רוטנברג, לאחר כארבע שנים של זוגיות, ולהם שתי בנות ובן.

מתגוררת בגבעתיים.

קישורים חיצוניים







 דליה בן ארי, חתונה הפוכה: אחרי שהפכה לאמא, דון לני גבאי מתחתנת, באתר את, 21 במאי 2019

הערות שוליים

קטגוריה:מנחות טלוויזיה ישראליות
קטגוריה:מנחות ערוץ הילדים
קטגוריה:שחקניות קולנוע וטלוויזיה ישראליות
קטגוריה:בוגרי תיכון עירוני ט' (תל אביב)
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:זוכות הפסטיגל
קטגוריה:סגל ערוץ 20
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מנחים ישראלים
קטגוריה:דוגמניות ישראליות
קטגוריה:מדבבות ישראליות
קטגוריה:מדבבים ישראלים
קטגוריה:כוכבי ילדים
קטגוריה:ישראליות שנולדו ב-1986
קטגוריה:ישראלים שנולדו ב-1986